אולימפיאדת פריז (1900)

אולימפיאדת פריז (1900) היא האולימפיאדה השנייה בעת החדשה. האירועים התקיימו כחלק מן התערוכה העולמית של פריז (1900) והאולימפיאדה נמשכה 6 חודשים, מ-14 במאי עד 28 באוקטובר 1900. השתתפו בתחרויות 997 ספורטאים מ-24 מדינות ולראשונה השתתפו באולימפיאדה ספורטאיות. תחרויות התקיימו ב-19 ענפים.

באולימפיאדה לא התקיימו טקסי פתיחה ונעילה רשמיים, אך ב-3 ביוני 1900 התקיים מצעד חגיגי של הספורטאים בולודרום דה ונסן כחלק מחג "איגוד קבוצות ההתעמלות בצרפת" (Union des sociétés de gymnastique de France).

אירועים בולטים 
 במהלך התחרויות התעוררה שערורייה לאור הכוונה לקיים תחרויות גם בימי ראשון: ספורטאים מארצות הברית, שנשלחו ברובם על ידי מכללות, נאלצו לבחור בין השתתפות ביום ראשון (שהיה נחשב אז בארצות הברית ליום מנוחה מקודש) לבין הפסד.

אתלטיקה

האתלטים המצטיינים בתחרות היו כולם מארצות הברית, שזכתה בסך הכל ב-39 מדליות מתוך 67 אפשריות, מהן 16 מזהב מתוך 23 אפשריות.
 אלווין קריינזלין () זכה ב-4 מדליות זהב, בריצת 60 מטר, בריצת 110 מטר משוכות, בריצת 200 מטר משוכות ובקפיצה לרוחק.
 ג'ון טוקסברי () זכה ב-5 מדליות, שתי מדליות זהב בריצת 200 מטר ובריצת 400 מטר משוכות, שתי מדליות כסף בריצת 60 מטר ובריצת 100 מטר ומדליית ארד בריצת 200 מטר משוכות.
 אירווין בקסטר () זכה ב-5 מדליות, שתי מדליות זהב בקפיצה לגובה ובקפיצה במוט ו-3 מדליות כסף בקפיצות מהמקום: לרוחק, משולשת ולגובה.
 ריי יורי () זכה ב-3 מדליות זהב בקפיצות מהמקום: לרוחק, משולשת ולגובה.
 מאיר פרינסטיין היהודי () זכה ב-2 מדליות, מדליית זהב בקפיצה משולשת ומדליית כסף בקפיצה לרוחק.

התעמלות
 בתחרות ההתעמלות השתתפו 108 ספורטאים מצרפת מתוך 135 ספורטאים שייצגו 8 מדינות. נבחרת ( צרפת) זכתה בכל שלוש המדליות שחולקו.

טניס
 הטניסאית שרלוט קופר ( בריטניה) הייתה האישה הראשונה בהיסטוריה שזכתה במדליית זהב אולימפית בענף הטניס, והאישה הראשונה שזכתה במדליית זהב אולימפית בתחרות אישית. זכתה בשתי מדליות זהב, אחת ביחידות ואחת בזוגות מעורבים.

שחייה

 השחיין פרדריק ליין (אוסטרליה) זכה בשתי מדליות זהב במשחים הקצרים, ל-200 מטר חופשי ול-200 מטר מכשולים חופשי.
 השחיין ג'ון ארתור ג'רוויס ( בריטניה) זכה בשתי מדליות זהב במשחים הארוכים, ל-1000 מטר ול-4000 מטר חופשי.
 השחיין ארנסט הופנברג ( גרמניה) זכה בשתי מדליות זהב במשחה ל-200 מטר גב ובמשחה הקבוצתי.

שייט
 השייטת הלן דה פורטאלה () התחרתה בקטגוריית סירת מפרש 1–2 טון ביחד עם בעלה הרמן דה פורטאלה ואחיינה ברנד דה פורטאלה, ובכך הייתה לאישה הראשונה בהיסטוריה שהשתתפה במשחקים האולימפיים וכן האישה הראשונה שזכתה במדליית הזהב האולימפית, חודשיים לפני שרלוט קופר.

מדליות

המדינות שגרפו את מירב המדליות

ענפים בהם נערכה לראשונה תחרות 
במספר ענפים נערכה לראשונה תחרות אולימפית. יצוין, כי מכיוון שמדובר באולימפיאדה השנייה בתקופה המודרנית, והראשונה בה השתתפו הנשים כמתחרות, ענפים רבים הוצגו לראשונה, או לכל הפחות הוצגו לראשונה כתחרות בה משתתפות גם נשים.

מספר ענפים היו מיוצגים באולימפיאדה זו בלבד, ולאחר מכן נזנחו באולימפיאדות הבאות:
 מרוצי אופנועים ומכוניות
 הטסת כדורים פורחים
 קריקט
 קרוקט
 כדור בסקי (pelota vasca)
 שחיית 200 מ' עם מכשולים
 שחייה תת-מימית

כדורגל באולימפיאדה
באולימפיאדת פריז, נערך טורניר הכדורגל הראשון במשחקים האולימפיים. השתתפו בו רק שלוש קבוצות ששיחקו שני משחקים, ולא חולקו מדליות לקבוצות, אבל הוועד האולימפי הבינלאומי החליט לתת קרדיט לבריטניה, צרפת ובלגיה, ולהגיש להם מדליות על סמך הצלחתם בטורניר. המשחקים נערכו באצטדיון הוולודרום דה ונסן בפריז.

המשחקים

סיכום מדליות

ראו גם

 יהודים באולימפיאדת פריז

קישורים חיצוניים

 
 סטטיסטיקות והרכבי הקבוצות בטורניר הכדורגל

הערות שוליים

1900
פריז: תחרויות ספורט
פריז: היסטוריה
1900 בספורט
פריז
1900 בצרפת